Deputatul giurgiuvean, Alexandru Andrei, a primit la sediul Parlamentului, un grup de elevi și profesori ai unei școli din comuna Gogoșari, județul Giurgiu, ce s-au arătat interesați să vadă cum arată cel mai important for național, organul reprezentativ suprem și unica autoritate legiuitoare a României.
„M-am bucurat astăzi să fiu gazda unui grup de 50 de elevi și cadre didactice din Gogoșari, care, însoțiți de vicepreședintele Consiliului Județean, Elisabeta Mihalcea, au vizitat Palatul Parlamentului.
Copiii au pus o mulțime de întrebări, dorind să afle cât mai multe detalii atât despre clădirea Palatului Parlamentului, cât și despre activitatea deputaților și senatorilor, bucurându-se de cele văzute și aflate astăzi.
Mulțumesc primarului comunei Gogoșari, Dănuț Daia, conducerii școlii din comună și cadrelor didactice pentru implicarea activă în reușita acțiunii de astăzi, de la Palatul Parlamentului” – a declarat Deputatul liberal Alexandru Andrei.
Vă rugăm să folosiți un limbaj decent în comentariile pe care le lasati. Folosirea de cuvinte obscene, atacuri la persoana autorului (autorilor) materialului, afisarea de anunturi publicitare, precum si jigniri, trivialitati, injurii se vor sanctiona prin cenzurarea partiala a comentariului, stergerea integrala sau chiar interzicerea dreptului de a posta, prin blocarea IP-ului folosit. Site-ul jurnalgiurgiuvean.ro nu răspunde pentru opiniile postate în rubrica de comentarii. Responsabilitatea formulării acestora revine integral autorului comentariului!